stanford-oval/wikipedia huggingface dataset:
סמואל בקט
יצירות שתורגמו לעברית > סיפורת

הטרילוגיה, הספרייה החדשה, הוצאת הקיבוץ המאוחד / ספרי סימן קריאה, תל אביב, 1997 (תרגום: הילית ישורון)
מרפי, הספריה החדשה, ספרי סימן קריאה / הוצאת הקיבוץ המאוחד, 2020 (תרגום: עמרי אשר)
מולוי (Molloy; 1951), ספרי סימן קריאה / מפעלים אוניברסיטאיים להוצאה לאור, תל אביב, 1976 (תרגום: הילית ישורון)
מות מאלון (Malone Dies; 1951), ספרי סימן קריאה / הקיבוץ המאוחד, תל אביב, תש"ם (תרגום: הילית ישורון)
אלושם (The Unnamable; 1953), ספרי סימן קריאה, תל אביב, 1983 (תרגום: הילית ישורון)
אינאיך הלאה (קובץ סיפורים, 1980-1986), הוצאת הקיבוץ המאוחד, תל אביב, 1997 (תרגום: שמעון לוי)
מרסיה וקאמיה (Mercier and Camier; 1946; פורסם בשנת 1974), הוצאת אדם, ירושלים, 1974 (תרגום: מולי מלצר)
ואט (Watt; 1953)
אהבה ראשונה: סיפורים, הוצאת אדם, ירושלים, 1982 (תרגום: מולי מלצר)
ארבע יצירות, הוצאת כרמל, ירושלים, תשנ"א (תרגום: אורה סגל)
יצירות שתורגמו לעברית > ספרות עיונית

פרוסט (1931), הוצאת רסלינג, תל אביב, 2005 (תרגום: עידית שורר).
שלושה דיאלוגים (תרגמה מאנגלית והקדימה מבוא: עינת אדר), דחק - כתב עת לספרות טובה, כרך ג', 2013.
דנטה... ברונו. ויקו... ג'ויס. - מבחר קטעים (מאנגלית: שמעון לוי), דחק - כתב עת לספרות טובה, כרך ה, 2015
לקריאה נוספת

סמואל בקט – שני סיפורים מאוחרים: סיפרו לי ו-ערב אחד (מאנגלית: עודד וולקשטיין), דחק, כרך טו', 2022.
סמואל בקט – פזמון ישן (מאנגלית: שמעון לוי), דחק, כרך יז', 2024.
ברכה צמח, בקט ולוין: שפת גוף, הוראות במה ואינטר-טקסטואליות, הוצאת רסלינג, 2012.
בלהה בלום, מחזאי מדבר עם במאי, הוצאת מאגנס, ירושלים, תשס"ו.
לורנס גריור, סמואל בקט: מחכים לגודו , אור עם, תל אביב, 1991.
ורד הראל, סמואל בקט ויצירתו : האבסורד הקיומי, צ’ריקובר, תל אביב, 1997.
לוי הראל, "מחכים לגודו בתיאטרון חיפה: פירוש פוליטי מוחמץ", במה, גיליון מס' 109–110, 1988, עמ' 115–121.
שמעון לוי, סמואל בקט - מדבר, נוכח, נסתר, עיונים ביצירתו הדרמטית, הקיבוץ המאוחד, תל אביב, 1997.
שמעון לוי, "בקט ולוין, הגדולה והמוות : בכל זאת השוואה", תיאטרון; רבעון לתיאטרון עכשווי, 1 [3] (תשס), עמ' 22–27.
מתי מגד, דוסטויבסקי, קאפקא, בקט : עיונים ביצירותיהם, הקיבוץ המאוחד, תל אביב, 1967.
וולטר ג’ימס מילר, סמואל בקט, מחכים לגודו ויצירות נוספות , אור עם, תל אביב, 1990.
מרדכי עומר, שמעון לב-ארי (עורכים), =3? : 3 תפיסות בימוי למחזה 1 מחכים לגודו מאת סמואל בקט, הגלריה האוניברסיטאית לאמנות ע"ש גניה שרייבר, אוניברסיטת תל אביב, 1998.
דניאל שליט, "מה החלום הזה", דימוי, גיליון מס' 2, 1990, עמ' 38–45.
מרדכי שלו, "גונבים את הבשורה", אלפיים, גיליון מס' 1, 1989, עמ' 59–165.
היפונתרמיה

| --- | --- |

נתרן
 תחום:  נפרולוגיה 
 קישורים ומאגרי מידע
 eMedicine:  article/242166 
 DiseasesDB:  6483
 MeSH:  D007010
 סיווגים
 ICD-10:  E87.1
 ICD-11:  5C72 
 
היפונתרמיה או מיעוט נתרן הדם הוא מצב בו רמת הנתרן הנמדדת בדם פחותה מ-135mmol/L. ההיפונתרמיה מיוצגת כחוסר יחסי של נתרן לעומת המים, ולכן ניתן לקבל היפונתרמיה גם כאשר יש עודף של מים ואילו רמת מלחים תקינה. המצב ההפוך נקרא היפרנתרמיה כלומר, מצב בו רמת הנתרן הנמדדת בדם גבוהה מהרמה התקינה.
תמונה קלינית

כאשר ריכוז הנתרן קטן מ 120mmol/L החולה יתלונן על חולשה כללית וכאבי שרירים. כאשר ריכוז הנתרן קטן מ 110mmol/L עלולה להופיע הפרעה בראייה ובריכוז שבין 90-105mmol/L תהיה ירידה ברמת ההכרה של החולה ובהמשך אובדן הכרה ומוות.
סוגים שונים של היפונתרמיה

את ההיפונתרמיה מחלקים לשלושה סוגים לפי האוסמלריות של הגוף. היפונתרמיה עם אוסמולריות נמוכה, hypotonic hyponatremia. היפונתרמיה עם אוסמולריות תקינה isoosmotic hyponatremia והיפונתרמיה עם אוסמולריות גבוהה, hypertonic hyponatremia.
סוגים שונים של היפונתרמיה > hypotonic hyponatremia

מצב זה יכול להיגרם משתי סיבות: איבוד גדול של מים ושל נתרן, כאשר איבוד הנתרן גדול יחסית מאיבוד המים. הסיבה השנייה היא כתוצאה מעודף מים בגוף, דבר הגורם לדילול של כמות הנתרן ולירידה בריכוזו.
איבוד של נתרן (הסיבה הראשונה) מתרחש בשני מנגנונים שונים: תוך כלייתי וחוץ כלייתי.
הדרך לאבחן האם מדובר במנגנון שמקורו בכליה היא על ידי בדיקת ריכוז הנתרן בשתן. 
אם הריכוז קטן מ 10mmol/L אזי המנגנון הוא חוץ כלייתי. אם ריכוז הנתרן בשתן גדול מ ל20mmol/L אזי אובדן הנתרן הוא דרך הכליה.
היפונתרמיה חוץ כלייתית יכול להיות על רקע של הקאות, שלשולים, כוויות ודרמטיטיס.
מנגנון כלייתי יכול להגרם כתוצאה משימוש בתרופות משתנות כמו תיאזיד אי ספיקה של בלוטת האדרנל הגורמת לחוסר באלדוסטרון, בססת מטאבולית הגורמת להפרשה מוגברת של ביקרבונט מאחר שהפרשה של ביקרבונט מלווה בהפרשה של נתרן הבססת תגרום להיפונתרמיה.
מצבי בצקת, כאשר נפח הדם העורקי נמוך (כמו באי ספיקת לב או בשחמת). במצבים אלו נפח הדם הנמוך יעודד את הכליה להפריש ADH שיגרור צבירת מים, העלאת כמות הנוזל גוררת דילול בכמות הנתרן ולהיפונתרמיה.
היפונתרמיה היפוטונית על רקע של כמות גדולה של מים יכולה להיגרם כתוצאה מכמויות גדולות של לADH. באי ספיקת לב הגוף מפצה על ידי העלאת כמות הנוזלים בגוף, הדבר יכול להוביל להיפונתרמיה היפוטנית.
שתיית מים עודפת, מעל ל-20 ליטר ביממה. מצב נדיר הקרוי Polydipsia.
מצבי אובדן נוזלים. במצבים אלו, אובדים מים ונתרן באותה כמות, אך עקב שתיית מים חיצונית ללא תוספת מלח, מתקבלת היפונתרמיה. הטיפול במצבים אלו הוא עירוי איזוטוני. יש להיזהר מפני עירוי שכזה במצבים של אובדן נוזלים מהיר, מאחר שהאוסמולריות במוח משתנה לאט יותר ובכניסת נוזלים עלולה להיווצר בצקת מוחית.
מצב זה של היפונתרמיה עלול להגרם כתוצאה משתייה של כמויות גדולות של מים בפרק זמן קצר, תוך כדי ביצוע פעילות גופנית אינטנסיבית הגורמת להזעה מוגברת ולאבדן מלחים.
סימני ההיפונתרמיה דומים לסימני התייבשות ולסימני מכת חום ולכן הנטייה המיידית היא לתת עירוי נוזלים ולאפשר שתייה מוגברת, ובכך להחמיר את המצב.
סוגים שונים של היפונתרמיה > hypertonic hyponatremia

במצב זה ריכוז הנתרן נמוך אך האוסמולריות בדם גבוהה. 
התופעה מתרחשת במצבים של היפרגלקמיה. כאשר ריכוז הסוכר בדם גבוה מאוד, האוסמולריות עולה. הגוף מנסה להשוות את ריכוז המומסים הגבוה על ידי מעבר של נתרן מהמרווח החוץ תאי אל תוך התאים, כתוצאה מכך יורד ריכוז הנתרן בדם ונגרמת היפונתרמיה. כלל אצבע אומר שעל כל עליה של mmol/L 5.6 גלוקוז בדם תהיה ירידה של mmol/L1.6נתרן בדם.
סוגים שונים של היפונתרמיה > isosomotic hyponatremia

כל שאר הממיסים הם בריכוז נורמלי, התופעה מתרחשת במקרים של היפרליפדמיה והיפרפרוטאינמיה.
תסמינים

התסמינים של היפונתרמיה כוללים בחילות, הקאות, כאב ראש, בלבול, עייפות, אובדן תיאבון, חוסר מנוחה, חולשת שרירים, התכווצויות, פרכוסים ובמקרים חמורים אף תרדמת.
היפונתרמיה כרונית יכולה לגרום לתשישות, עייפות, תחושה כללית לא טובה, ירידה במצב הרוח ועלולה לגרום לנפילות בקשישים. במצב כרוני מתמשך עלול להופיע אוסטיאופורוזיס על רקע היפונתרמיה כרונית.
ראו גם

הרעלת מים
היפרנתרמיה
הערות שוליים

↑  מִעוּט נַתְרַן הַדָּם במילון רפואה (תשנ"ט), באתר האקדמיה ללשון העברית
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
כמו יום ולילה

| --- | --- |

כרזת הסרט
 בימוי:  ג'יימס מנגולד
 הופק בידי:  ג'ו רות', קאת'י קונראד, סטיב פינק 
 עריכה:  קווינסי גונדרסון   מייקל מק'קוסקר
 שחקנים ראשיים:  טום קרוז   קמרון דיאז
 מוזיקה:  ג'ון פאוול 
 צילום:  פדון פאפאמייקל
 מדינה:  ארצות הברית 
 חברת הפקה:  Regency Enterprises, רטפק-דיון אנטרטיינמנט, פוקס המאה ה-20 
 חברה מפיצה:  פוקס המאה ה-20
 שיטת הפצה:  וידאו על פי דרישה 
 הקרנת בכורה:  ארצות הברית 23 ביוני 2010   ישראל 15 ביולי 2010
 משך הקרנה:  110 דקות
 שפת הסרט:  אנגלית
 סוגה:  סרט הרפתקאות, סרט פעולה, סרט קומדיה 
 מקום התרחשות:  זלצבורג, ברוקלין, ויצ'יטה, בוסטון, סביליה 
 תקציב:  117 מיליון דולר
 הכנסות:  261,924,837 דולר
 הכנסות באתר מוג'ו:   cruisediaz10
 דף הסרט ב־IMDb
 
כמו יום ולילה (השם המקורי באנגלית: Knight and Day) הוא סרט פעולה קומי אמריקאי משנת 2010, אותו ביים ג'יימס מנגולד, בכיכובם של טום קרוז וקמרון דיאז.
עלילה

סצנת הפתיחה מתרחשת בשדה התעופה בוויצ'יטה, קנזס. רוי מילר (טום קרוז), סוכן CIA עריק, עוקב אחרי ג'וּן (June) הייבנס (קמרון דיאז) ובכוונה נתקל בה כמה פעמים. כאשר ג'ון ניגשת לעלות למטוס הדיילת מודיעה לה שהמטוס מלא. רוי שנמצא לידה אומר לה שאולי זה קרה לטובה. בינתיים, סוכן ה-CIA פיצג'רלד (פיטר סארסגארד) המכונה פיץ, עוקב אחרי רוי ורואה את התקרבותו לג'ון. הוא חושד שהם משתפים פעולה ולכן פועל מאחורי הקלעים להכניס את ג'ון לטיסה.
על המטוס, מלבד ג'ון ורוי, נוכחים רק מעט אנשים, שלמעשה כולם סוכנים הרודפים אחרי רוי. בזמן שג'ון הולכת לשירותים רוי נלחם בסוכנים והורג את כל הנוסעים, כולל את שני הטייסים. כאשר ג'ון יוצאת מהשירותים היא נדהמת לגלות את אשר התרחש. רוי משתלט על הקוקפיט ומנחית את המטוס בשדה חקלאי. השניים מתרחקים מהמטוס. רוי מזהיר את ג'ון מפני סוכנים שיבואו אליה וישאלו אותה לגביו. הוא נותן לה משקה מרדים שמעלף אותה והיא מתעוררת בביתה.
במהלך היום היא הולכת למדוד שמלה לחתונה של אחותה, אפריל (מגי גרייס). כשהיא יוצאת מהחנות ניגשים אליה סוכנים וחוקרים אותה לגבי רוי. במהלך החקירה רוי מחלץ את ג'ון. מתנהל קרב יריות בין רוי  לסוכנים. ג'ון בורחת לתחנת כיבוי אש בה עובד בן זוגה לשעבר, רודני.
כשהם בבית קפה היא מספרת לרודני מה קרה לה במטוס אך הוא לא מאמין לה. באמצע השיחה נכנס רוי ומתיישב לידם. רוי ורודני משוחחים. ג'ון מנסה לרמוז לרודני שרוי הוא הבחור שהיה איתה במטוס שהתרסק. רודני חושד ברוי, ורוי מבקש ממנו להישאר במקומו ליד השולחן. באיומי אקדח הוא אוזק את ג'ון והשניים נמלטים החוצה. רודני רודף אחריהם ורוי בתגובה יורה ברגלו.
הם מגיעים לחניון שם רוי מחליף מכונית והם נוסעים למצוא את סיימון פק, ממציא של סוללה עם אנרגיה רבה מאוד, שדי בה כדי לספק אנרגיה לצוללת. הסוללה מכונה "זפיר". רוי גילה שסוכן ה-CIA פיץ מתכנן לגנוב את הסוללה ולהרוג את סיימון. הוא לקח את סיימון ואת הסוללה וברח איתם לזלצבורג. באמצעות נעמי (גל גדות) רוי מעביר מסר לפושע שמעוניין בסוללה. פיץ גרם לכולם לחשוב שרוי בוגד ולכן ה-CIA רודפים אחריו. מיקומו של רוי נחשף ובסיום מרדף מול הסוכנים הוא נופל לנהר ונחשב כמת.
ג'וּן נוסעת לבית, שרוי עקב אחריו מרחוק ומגלה שזה בית הוריו, ושהם חושבים שהוא נהרג בעת מילוי תפקידו בתאונת מסוק. הם גם מאמינים שהמזל מאיר להם פנים עם כספים מזכיות חוזרות ונשנות בלוטו, כשבפועל נראה שרוי או המדינה דואגים להעביר להם את הכסף.
היא מבינה שרוי הפליל את עצמו במטרה להגן עליה ומציבה פיתיון לפושע באמצעות פרסום הודעה פומבית שיוצרת מצג שווא שהסוללה בידיה. הפושע חוטף אותה לאחוזתו בספרד והיא יודעת שגם רוי שמע את ההודעה ויבוא להציל אותה.
פיץ והפושע קובעים מפגש באחוזת הפושע. רוי מגיע למפגש ומוצא את ג'ון במקום. הוא מחלץ אותה והשניים עוקבים אחרי המכונית של פיץ והפושע. לאחר מרדף רכוב וקרב יריות שבו רוי נפצע פיץ גונב את הסוללה, יורה בסימון וברוי ובורח במטוס. סיימון מודה שהסוללה לא יציבה, והמטוס אכן מתפוצץ באוויר.
רוי מובהל לבית חולים ולאחר שהוא מחלים אנשי ה-CIA מבינים כי לא היה עריק אך דורשים ממנו להמשיך לשרת בחשאיות. ג'ון נכנסת מחופשת לאחות, מרדימה את רוי ומבריחה אותו מבית החולים למקום מרוחק. בסצנה הבאה השניים נמצאים על חוף הים ג'ון מציעה לרוי להמשיך לבלות יחד בנסיעה במכוניתה לכף הורן ורוי נענה להצעה בחיוב.
שחקנים ודמויות

| שחקנ/ית | דמות |
| --- | --- |
טום קרוז: רוי מילר (נייט) - סוכן CIA חשאי שנחשב לעריק.
קמרון דיאז: ג'וּן (June) הייבנס - מכונאית רכב שמתאהבת ברוי.
פיטר סארסגארד: פיצג'רלד (פיץ) - סוכן מושחת.
מגי גרייס: אפריל הייבנס - אחותה של ג'ון.
פול דנו: סיימון פֶּק - ממציא סוללת-העל "זפיר".
מארק בלוקאס: רודני - כבאי ובן-זוגה לשעבר של ג'וּן.
ויולה דייוויס: גברת ג'ורג' - מנהלת סוכנות הביון CIA.
ג'ורדי מולא: אנתוניו - פושע וסוחר נשק ספרדי.
גל גדות: נעמי
הפקה

בתחילת הפקתו של הסרט התמודדו מספר רב של שחקנים על התפקידים הראשיים. על גילום דמותו של רוי מילר התמודדו כריס טאקר, ג'רארד באטלר ואדם סנדלר. אווה מנדז הייתה אמורה בהתחלה לגלם את ג'ון הייבנס. לבסוף נבחרו טום קרוז וקמרון דיאז לתפקידים הראשיים. זהו שיתוף הפעולה השני שלהם, בנוסף לסרט "ונילה סקיי" (2001). הסרט צולם במסצ'וסטס, ספרד ואוסטריה.
הכנסות

הסרט לא נחל הצלחה בארצות הברית עם הכנסות של כ-115.4 מיליון דולר בלבד. לעומת זאת, תקציב הסרט עמד על 117 מיליון דולר. מחוץ לארצות הברית הסרט הכניס כ-146.5 מיליון דולר, מה שמסכם את הכנסותיו בכ-262 מיליון דולר.
טיסה 17 של מלזיה איירליינס

| --- | --- |
המטוס שהיה מעורב בתאונה, כשלוש שנים לפני התקרית
המטוס שהיה מעורב בתאונה, כשלוש שנים לפני התקרית
 תאריך:  17 ביולי 2014
 מיקום:  אוקראינה הרבובה, מחוז דונצק אוקראינה
 גורם:  יירוט
 הרוגים:  298
 פצועים:  0
 נעדרים:  0
 ניצולים:  0
 המעורבים באסון

כלי טיס
 כלי טיס:  בואינג 777
 מספר זנב:  9M-MRD
 מוצא:  אמסטרדם, הולנד
 יעד:  קואלה לומפור, מלזיה
 מפעיל:  מלזיה איירליינס
 נוסעים:  283
 אנשי צוות:  15
  (למפת אוקראינה מוגדלת) קייב דניפרו אודסה לבוב דונצק חרקיב רוסיה בלארוס פולין ס. הו. רומניה מול. סר. הים השחור  ים אזוב  קריםמקום ההתרסקות(למפת אוקראינה רגילה) קייב דניפרו אודסה לבוב דונצק חרקיב רוסיה בלארוס פולין ס. הו. רומניה מול. סר. הים השחור  ים אזוב  קריםמקום ההתרסקות
 מסלול טיסה 17 של מלזיה איירליינס ומקום ההתרסקות
שיירת מכוניות הנושאות את ארונות נספי האסון, באוטרכט, הולנד
טיסה 17 של מלזיה איירליינס (MH17/MAS17), יצאה ב-17 ביולי 2014 מאמסטרדם לקואלה לומפור, אך התרסקה במזרח אוקראינה, בתחומי ראיון שחטרסקי, סמוך לכפר הרבובה, כארבעים קילומטרים מהגבול עם רוסיה. המטוס הופל בירי של טיל קרקע-אוויר לעברו, ההפלה התרחשה במהלך המלחמה בדונבאס משטח בשליטת כוחות בדלנים רוסים; הוא נפגע בהיותו בגובה 10 ק"מ והתרסק אל הקרקע. 298 הנוסעים ואנשי הצוות נספו בהתרסקות. ב-2022 בית משפט הרשיע שלושה בתיק.
חקירת האירוע

מייד לאחר הפלת המטוס הועלתה השערה לפיה הופל בידי מערכת טילי נ"מ מדגם 9K37 בוק, שדווח כי הוצבה ימים ספורים קודם לכן במסגרת משבר אוקראינה, ויש לה היכולת לשגר טילים לגובה בו נפגע המטוס. נשיא רוסיה ולדימיר פוטין טען כי אוקראינה אחראית להתרסקות המטוס וכי לרוסיה אין שום קשר למאורע.
הקופסה השחורה של המטוס נמסרה בידי בדלנים למאלזים ונבדקה בבריטניה בשל כלי המדידה המדויקים שנמצאים בידיהם. לפי נתוני המקליט הנתונים נפסקו באופן פתאומי מה שרימז להם על פיצוץ. גלי קול שנשמעו רגע לפני סיום ההקלטה היוו אינדיקציה לפיצוץ שהתקיים מחוץ למטוס.
ההריסות של המטוס היו מפוזרות בשטח של 49 קמ"ר. הגישה אליו התאפשרה תחת פיקוח צבאי של כוחות בדלנים, רק לאחר ארבעה חודשים מהפיצוץ. כאשר הם הגיעו לשטח הם מצאו ראיות לפיצוץ שפגע באזור תא הטייס, כמו חלון תא טייס שמחורר מפגיעות חיצוניות. בגופו של הקברניט ובגוף תא הטייס הם מצאו רסיסי פלדה בצורת פפיון שנמצאים בטיל נ.מ. מסוג מסוים. החוקרים שיחזרו את תא הטייס והציגו אותו לציבור.
באוקטובר 2015 קבעה ועדת חקירה הולנדית שהמטוס הופל באמצעות טיל קרקע-אוויר מסוג "9K37 בוק", מתוצרת רוסיה. הטיל בעל חיישן קרבה התפוצץ כאשר חלף בצד השמאלי העליון של תא הטייס, ורסיסיו והלם הפיצוץ גרמו להיפרדות תא הטייס מגוף המטוס. החוקרים אף הצליחו לאתר את השטח הגאוגרפי שממנו נורה הטיל. שטח בגודל 320 קמ"ר באזור המזרחי של אוקראינה
בספטמבר 2016 קבע צוות חוקרים הולנדי נוסף שהמטוס הופל בטיל שנורה ממערכת "9K37 בוק" שהובאה מרוסיה ולאחר הפלת המטוס הוחזרה לרוסיה. ב-24 במאי 2018 פרסם צוות החוקרים כי המטוס הופל על ידי טיל בוק של חטיבת ההגנה האווירית ה-53 מכוחות היבשה הרוסיים. מערכת השיגור הובאה מרוסיה ביום ההתרסקות, ביצעה ירי משדה באזור שבשליטת המורדים וחזרה לרוסיה לאחר מכן.
ב-2019, נפתח משפט בהולנד. ב-2022, בית המשפט הרשיע שלושה מתוך ארבעת הנאשמים בתיק. איגור גירקין לשעבר קולונול ב-פ.ס.ב., ששימש כשר ההגנה של "רפובליקת דונצק", סרגיי דובינסקי קצין מודיעין רוסי בדימוס, ולאוניד חרצ'נקו שלחם בצד הבדלנים והיה מפקד יחידת מודיעין של "רפובליקת דונצק".
ההרוגים בהתרסקות המטוס

בין ההרוגים בהתרסקות המטוס היו חוקרי איידס אחדים, ובהם יופ לאנגה (אנ'), שעשו את דרכם לכינוס ה-20 של האגודה הבין-לאומית לאיידס, שעמד להתחיל במלבורן, אוסטרליה.
| הרוגים לפי מדינות> מדינה | הרוגים לפי מדינות> הרוגים |
| --- | --- |
הולנד הולנד: 193
מלזיה מלזיה: 43 (15 אנשי צוות)
אוסטרליה אוסטרליה: 27
אינדונזיה אינדונזיה: 12
הממלכה המאוחדת בריטניה: 10
גרמניה גרמניה: 4
בלגיה בלגיה: 4
הפיליפינים הפיליפינים: 3
קנדה קנדה: 1
ניו זילנד ניו זילנד: 1
סך הכול: 298
אסונות נוספים

ב-2014, טיסה 370 של מלזיה איירליינס של אותה חברה, נעלמה חודשים ספורים קודם לאסון זה. היו על סיפון המטוס 227 נוסעים ו-12 אנשי צוות, שנספו כולם.
ב-2020 טיסה 752 של יוקריין אינטרנשיונל איירליינס התרסקה בדרכה לאקראינה כתוצאה מפגיעת טיל קרקע-אוויר איראני, ששוגר בטעות. על סיפונה היו 176 נוסעים ואנשי צוות, שנספו כולם.
ב-4 באוקטובר 2001 אירע מעל הים השחור אסון דומה כאשר טיסה 1812 של סיביריה איירליינס הופלה על ידי טיל קרקע-אוויר שנורה כנראה בעת תרגיל של צבא אוקראינה בים השחור, ו-78 הנוסעים ואנשי הצוות נהרגו.
הערות שוליים

↑  פוטין: אוקראינה אחראית להתרסקות המטוס בשטחה, באתר וואלה, 18 ביולי 2014
↑  המטוס המלזי: הקופסאות השחורות ייבדקו במעבדות בבריטניה באתר רשת ב, 23 ביולי 2014
↑  AFP, דו"ח: טיל רוסי הפיל המטוס המלזי באוקראינה, באתר ynet, 13 באוקטובר 2015
↑  דו"ח: הטיל שהפיל את המטוס המלזי באוקראינה הגיע מרוסיה, באתר ynet, 28 בספטמבר 2016
↑  "Update in criminal investigation MH17 disaster". Openbaar Ministerie (באנגלית). אורכב מ-המקור ב-2018-09-02. נבדק ב-2018-05-25.
רויטרס‏, הולנד ואוסטרליה: רוסיה אחראית להפלת המטוס באוקראינה, באתר וואלה, 25 במאי 2018
↑  יירוט טיסת "מלזיה איירליינס" באוקראינה: "רוסיה סיפקה את הנשק לבדלנים, הטיל שיירט את המטוס היה מתוצרתה", ישרלא היום, 17/11/2022,
↑  האיש שיכול היה לרפא איידס נהרג במטוס, באתר ynet, 19 ביולי 2014
| --- | --- |
בקרת זהויות :  NLI: 987007414126905171  LCCN: sh2015002084 
שיחזור של האירוע
בת הים הקטנה 3: סיפורה של אריאל

| --- | --- |

 מבוסס על:  בת הים הקטנה 
 בימוי:  פגי הולמס 
 הופק בידי:  קנדרה הלאנד
 תסריט:  איוון ספיליוטופולוס 
 מדבבים:  ג'ודי בנסון רוב פאולסן טרה סטרונג ג'ף בנט ג'ניפר הייל קווין מייקל ריצ'רדסון ג'ים קומינגס ארין גריי ואן אוסברי סמואל רייט סאלי פילד קארי ולגרן 
 מוזיקה:  ג'יימס דולי
 מדינה:  ארצות הברית 
 חברת הפקה:  אולפני דיסניטון, סרטי וולט דיסני 
 חברה מפיצה:  Walt Disney Studios Home Entertainment
 שיטת הפצה:  וידאו על פי דרישה, ישירות לווידיאו 
 הקרנת בכורה:  ארצות הברית 26 באוגוסט 2008 ישראל 22 בספטמבר 2008
 משך הקרנה:  77 דקות
 שפת הסרט:  אנגלית 
 סוגה:  סרט מוזיקלי 
 סרט קודם:  בת הים הקטנה בת הים הקטנה 2: השיבה לים
 אתר רשמי
 דף הסרט ב־IMDb
 
בת הים הקטנה 3: סיפורה של אריאל (באנגלית: The Little Mermaid: Ariel's Beginning) הוא סרט הנפשה מוזיקלי, אשר משמש כשלישי בסדרת הסרטים "בת הים הקטנה" שמבוססת על מעשייה בעלת אותו שם מאת הנס כריסטיאן אנדרסן. הסרט הוא פריקוול לשני הסרטים הראשונים בסדרה, "בת הים הקטנה" ו"בת הים הקטנה 2: השיבה לים", והוא מתאר את עלילותיה של אריאל בצעירותה.
הסרט הופץ לצפייה ביתית בארצות הברית ב-DVD על ידי Walt Disney Studios Home Entertainment ב-26 באוגוסט 2008, כאשר בהמשך הוא הופץ גם בבלו-ריי. בישראל הסרט הופץ בדיבוב עברי ב-DVD ב-22 בספטמבר 2008. בהמשך הסרט נהיה זמין בשירות הסטרימינג דיסני+.
הסרט עלה בדיסני+ עם השקתו בישראל ב-16 ביוני 2022.
עלילה

בסרט מתוארות עלילותיה של אריאל ומשפחתה, כשנה לפני שפגשה את הנסיך אֶריק.
תחילה מתוארים חייהם המאושרים של תושבי אטלנטיקה תחת שלטונם של הוריה של אריאל, המלך טריטון והמלכה אתינה. אתינה מתוארת כבת-ים טובת לב, יפה ונדיבה, שאהבה מוזיקה. בני משפחת המלוכה וכל חיות הים נהגו לרקוד לצלילי המוזיקה לעיתים קרובות.
למלכה אתינה היה קול מיוחד, ובלילות אהבו אריאל, אקווטה, אנדרינה, אריסטה, אדלה ואלנה ללכת לישון כשהן מקשיבות לקולה של אימן, שרה להן שיר ערש.
יום אחד, בעת בילוי מעל פני המים, העניק המלך טריטון לאתינה תיבת נגינה עם השיר שלהם, בה רוקדות שתי דמויות כדמויותיהן. לפתע, הגיעה ספינת פיראטים והחלה להרוס כל מה שבדרכה.
בני הים ברחו מיד למצולות בהוראת טריטון, בעוד אתינה עזרה לאחת מבנותיה שזנבה נתקע בין שני סלעים. כשהבת הצליחה לשחות למקום מסתור הבחינה אתינה כי תיבת הנגינה שנתן לה טריטון נשארה על הסלעים החשופים. היא פנתה כדי לקחת אותה אך לא הספיקה לברוח, וספינת הפיראטים התנגשה בסלע שניצב לידה.
אריאל ואחיותיה איבדו את אימן. אביהן, שאהב אותה מאוד, שקע בדיכאון וקיבל תחושות של עצב, שנאה, וזעם כלפי בני האדם. מאז המוזיקה הייתה אסורה בממלכה התת-ימית של אטלנטיקה.
אריאל ואחיותיה נאלצו לגדול בפחד מאביהן ולהסתיר את אהבתן למוזיקה. כאשר התחילה אריאל להתבגר היא החלה להתמרד ולא הבינה את החלטת אביה לגבי המוזיקה, ופעמים רבות אף התווכחה איתו.
בסרט זה מתוארת גם היכרותה של אריאל עם פלאונדר, חברה הטוב. אריאל החלה להאזין למוזיקה במועדון מוזיקלי סודי בניהול ידידה סבסטיאן. דמות האנטגוניסט בסרט היא מרינה, שנבחרה ביחד עם סבסטיאן על ידי המלך טריטון, כדי להשגיח על אריאל.
לאורך הסרט אריאל קרועה בין הבחירה בהסתרת האהבה שלה למוזיקה לבין חובתה למשפחתה. בעזרתם של חבריה, סבסטיאן ופלאונדר, וכן שש אחיותיה, מנסה אריאל להחזיר לממלכה את המוזיקה, החברות והאהבה שאבדו לה.
דמויות ומדבבים

| דמות | מדבב/ת באנגלית | מדבב/ת בעברית | הערות |
| --- | --- | --- | --- |
| אריאל | ג'ודי בנסון | לימור שפירא | גיבורת הסרט. במהלך הסרט מנסה אריאל להחזיר לממלכה את המוזיקה |
| פלאונדר | פרקר גוריס | עידו דנקנר | חבר של אריאל. בסרט זה מראים אותו מתחבר לראשונה לאריאל באזור הממלכה |
| סבסטיאן | סמואל א. רייט | אלי גורנשטיין | העוזר הרשמי של מלך טריטון. במהלך הסרט הוא מתחרה עם מרינה, המורה של אריאל ואחיותיה שנבחרה להשגיח על אריאל. |
| המלך טריטון | ג'ים קאמינגס | מיכה אוזין סליאן | המלך של ממלכת בנות ובני הים, שאוסר על כולם להקשיב למוזיקה ולשיר. |
| אתנה | טרה סטרונג | אורנה כץ | אימם של אריאל, אקווטה, אריסטה, אנדרינה, אדלה ואלנה, שנהרגה על ידי אונייה של בני אדם. |
| מרינה דל ריי | סאלי פילד | יעל עמית | הנבלית הראשית בסרט. מטרתה של מרינה היא לגרום לטריטון לפטר את סבסטיאן ולקבל את תפקידו במקומו. |
| בנג'מין | ג'ף בנט | אבי חדש | העוזר של מרינה. |
סרט זה היה הסרט האחרון של דיסני שבו שפרירה זכאי הייתה אחראית לדיבוב שלו בעברית, בעוד הסרט המקורי, בת הים הקטנה, היה מבין הסרטים הראשונים של דיסני שהיא הייתה אחראית לדיבובו בארץ.
מז'יבוז'

| --- | --- |
סמל מז'יבוז'סמל מז'יבוז'
המבצר העתיק במז'יבוז'
המבצר העתיק במז'יבוז'
 מדינה:  אוקראינה אוקראינה
 אובלסט:  מחוז חמלניצקי חמלניצקי
 מחוז משנה:   לטיצ'ב
 תאריך ייסוד:  1146
 שטח:  2.38 קמ"ר
 גובה:  283 מטרים
 אוכלוסייה:  ‏
  ‑ בעיירה:  1,000 (2024)
 קואורדינטות:  49°27′N 27°25′E﻿ / ﻿49.450°N 27.417°E﻿ / 49.450; 27.417
 אזור זמן:  UTC +2
  מפת מיקום  מפה מפורטת   (למפת אוקראינה מוגדלת) קייב דניפרו אודסה לבוב דונצק חרקיב רוסיה בלארוס פולין ס. הו. רומניה מול. סר. הים השחור  ים אזוב  קריםמז'יבוז'(למפת אוקראינה רגילה) קייב דניפרו אודסה לבוב דונצק חרקיב רוסיה בלארוס פולין ס. הו. רומניה מול. סר. הים השחור  ים אזוב  קריםמז'יבוז'(למפת מחוז חמלניצקי רגילה) חמלניצקי קמניץ-פודולסקי שפטיבקה נטישין סלאוויטא סטרוקונסטנטינוב פולונה וולוצ'יסק רובנו ז'יטומיר ויניצה צ'רנוביץ מולדובה טר.מז'יבוז'(למפת מחוז חמלניצקי מוגדלת) חמלניצקי קמניץ-פודולסקי שפטיבקה נטישין סלאוויטא סטרוקונסטנטינוב פולונה וולוצ'יסק רובנו ז'יטומיר ויניצה צ'רנוביץ מולדובה טר.מז'יבוז'  he tabBackground:;tabBorder:#aaa;defaultTab:0;
מז'יבוז'  (באוקראינית: Меджибіж (מֶדְז'יבּיז'); בפולנית: Międzybóż (מְיֶנְדְזִ'יבּוּז'); ביידיש: מעזשביזש) היא עיירה (בעבר שטעטל) במחוז משנה לטיצ'ב שבמחוז חמלניצקי באוקראינה. בחלוקה המנהלית הישנה (עד 1918) נמצאת מז'יבוז' בפולין ההיסטורית, בצפון פודוליה, סמוך לגבולה הדרומי של ווהלין, בין נהר הבוג הדרומי לנהר הבוז'וק.
בתולדות עם ישראל ידועה העיר מז'יבוז', שבאזור פודוליה, בעיקר בזכות היותה מולדתה של תנועת החסידות ומקום מושבו של מייסד החסידות, הבעל שם טוב. גם נינו, רבי נחמן מברסלב, נולד בעיר. העיר סמוכה לאזור גליציה, שם המשיכה להתפתח תנועת החסידות.
היסטוריה יהודית

עוד בתקופת השלטון הליטאי, החלו פליטים יהודים להתיישב בעיר. עדות מבוססת לכך נמצאה בכתובות על מצבות קבורה בבית הקברות הישן של העיר - הנושאות תאריכים עוד משלהי המאה ה-15. (מעבר לכך קיימת מסורת עתיקה כי בית המדרש הראשון של מז'יבוז' - שבמרוצת השנים הפך להיות בית מדרשו של הבעל שם טוב - נבנה כבר במאה ה-15).
כעיר העומדת על צומת דרכים חשוב, הפכה מז'יבוז' מעיירת ספר לאחת הערים החשובות והמרכזיות באזור. בעיקר עלתה חשיבותה עם החלת השלטון הפולני עליה, והטלת מרותה של שושלת האצילים לבית גרבורט על העיר. משנזקק בית גרבורט לחזק את מעמדה הפיננסי של העיר, השתלבו היהודים בפיתוח כלכלתה ובביסוס חיי המסחר בה. כך החלה הקהילה היהודית במז'יבוז' לפרוח ולגדול.
על חלקם של היהודים בניהולה האדמיניסטרטיבי של העיר בתחילת המאה ה-16, מעידים ממצאים ומסמכים שונים. הראשון שבהם הוא כתב הרשאה ל"אקזאקטור" (גובה מסים מטעם מלכות פולין) ליברמן, מופיע בספרי התיעוד של מִנהל הממלכה הפולנית מ-17 ביוני 1509: ”היהודי ליברמן, תושב מז'יבוז' - אשר מונה על ידי המלך זיגיסמונד יאגלון ירום הודו לפקח על ענייני האוצר הפולני בפודוליה וברוסיה. מקבל חסינות משפטית כנגד גורמי שלטון כלשהם, זולת המלך עצמו”.
סביר להניח כי השתלבות היהודים בפיתוחה הכלכלי של העיר, גרמה לגידול מהיר במספרם ואף היוותה זרז להתבססותם כ"קהילה" יהודית - המתועדת כ"קהילה" לראשונה, במסמכים רשמיים של הממשלה הפולנית משנת 1511 (המציינים את החלטת הכתר הפולני להוריד את שיעור המס השנתי שה"קהילה" אמורה לשלם לאוצר הממלכה מ-200 זלוטי ל-100 זלוטי).
חיי המסחר, בהשתתפותם הפעילה של יהודי מז'יבוז', התפתחו במהירות. הם סחרו עם ערים וארצות אחרות, ואף קיבלו פריבילגיות מיוחדות ממלכי פולין: זיגיסמונד הראשון בשנת 1547 וזיגיסמונד אוגוסטוס בשנת 1557, שפטרו אותם מתשלום מיסים ומכס בערי פולין השונות "ובפרט בלובלין ולבוב". הגדיל לעשות המלך סטפאן באטוריי, שבעקבות פלישתם של גדודים טטריים למז'יבוז' בשנת 1576 פטר את יהודיה לזמן מה מתשלומי כל המיסים, על מנת שיצליחו לשקם את עסקיהם. בד בבד עם שגשוגה הכלכלי של העיר ושל יהודיה צמחה הקהילה היהודית ותפסה לעצמה מקום של כבוד כגדולה שבקהילות פודוליה. בתעודות ממשלתיות וברישומי האוכלוסין נמצא כי בשנת 1570 השתייכו ליהודים 70 בתים במרכז העיר.